สังคมข่าวหุ้น
ดัชนี SET บวกสวย 14.68 จุด ปิดที่ 1,641.47 จุด ที่แนวต้านพอดี ส่วนแนวโน้มวันนี้ หากเปิดเช้าบวกต้องรีบขายทำกำไร 
ดัชนี SET บวกสวย 14.68 จุด ปิดที่ 1,641.47 จุด ที่แนวต้านพอดี ส่วนแนวโน้มวันนี้ หากเปิดเช้าบวกต้องรีบขายทำกำไร
23 ธ.ค. 2564

*… ดัชนี SET บวกสวย 14.68 จุด ปิดที่ 1,641.47 จุด ที่แนวต้านพอดี ส่วนแนวโน้มวันนี้ หากเปิดเช้าบวกต้องรีบขายทำกำไร เพราะมีโอกาสูงที่ช่วงบ่ายจะมีแรงเทขายออกมา จากนักลงทุนที่ไม่อยากห่อของกลับบ้าน เว้นแต่นักลงทุนสถาบัน หรือกองทุนต่าง ๆ จะเข้ามาเก็บหุ้นจากเม็ดเงินที่ได้มาทั้ง SSF และ RMF นั่นแหละ …
*… วันนี้หุ้น บมจ.โนวา ออร์แกนิค หรือ NV ผู้ผลิตและจัดจำหน่ายผลิตภัณฑ์เสริมอาหาร เข้าซื้อขายในตลาดหลักทรัพย์ฯ NV มีทุนจดทะเบียนชำระแล้วหลัง IPO 300 ล้านบาท มูลค่าที่ตราไว้หุ้นละ 0.50 บาท มีหุ้นสามัญเดิม 450 ล้านหุ้น และหุ้นสามัญเพิ่มทุน 150 ล้านหุ้น เสนอขายหุ้นเพิ่มทุนต่อประชาชนเป็นครั้งแรก ราคาหุ้นละ 6.90 บาท มูลค่าระดมทุนรวม 1,035 ล้านบาท และมีมูลค่าหลักทรัพย์ ณ ราคา IPO 4,140 ล้านบาท …
*… หุ้นบมจ.เวิลด์เฟล็กซ์ หรือ WFX ราคาปิดที่ 8.45 บาท เพิ่มขึ้น 1.25 บาท หรือ 17.36% มูลค่าซื้อขาย 2,731.14 ล้านบาท จากราคาเปิด 9.35 บาทในช่วงเช้า ระหว่างวันราคาขึ้นไปสูงสุด 9.70 บาท ราคาต่ำสุด 8.40 บาท ส่วนราคาเหมาะสม เช่น บล.ทิสโก้ ให้เป้าหมาย 10.37 บาท บล.เคทีบีเอสที ให้ไว้ 12.40 บาท และ บล.ทรีนีตี้ ให้ราคาเป้าหมาย 11.34 บาท หากดูจากราคาปิดวานนี้ ถือว่ามีอัพไซด์อยู่เยอะ …
*… หุ้นกลุ่มสื่อสารพาเหรดกันขึ้นมา นำโดย ADVANC ที่จะได้ประโยชน์จากการรวมกิจการกันของ DTAC และ TRUE เพราะการแข่งขันจะลดลง ทำให้ค่าใช้จ่ายด้านการตลาดลดลง รวมถึงการแข่งขันเพื่อประมูลชิงคลื่นต่าง ๆ น่าจะลดลงด้วยเช่นกัน ส่วน TRUE กับ DTAC ก็ได้ประโยชน์จากต้นทุนลดลง ส่วนแบ่งตลาดขึ้นมาเป็นเบอร์หนึ่ง และ TRUE มีคลื่นความถี่มากก็จะร่วมแชร์ใช้คลื่นกัน และต่อยอดการเข้าชิงประมูลคลื่นความถี่ในช่วงถัดไป win-win ทั้ง 3 ค่าย จบข่าว …
*… แบงก์ไทยพาณิชย์ SCB ราคาถูกมาหลายวัน ส่วนวานนี้ ช่วงเช้าดีดขึ้นมาได้ที่ 124.00 บาท ก่อนร่วงไปอยู่แดนลบ สวนทางกับภาวะตลาด ก่อนจะดีดกลับขึ้นมาช่วงราคา ATC หรือปิดตลาด หรือเด้งจาก 123.00 บาท ที่อยู่ในแดนลบ มาปิดบวก 123.50 บาท บวก 0.50 บาท ท่ามกลางมูลค่าการซื้อขาย 2,238 ล้านบาท ดูจากทรงราคาแล้ว ชวนสงสัยว่าน่าจะมี “ทุบ” ทยอยเก็บของ เพราะแนวโน้มกำไรไตรมาส 4/2564 ดีมาก หรือประมาณ 8 พันล้านบาท เพิ่มขึ้น 61% ในด้านของ valuation ลงมาซื้อขายเพียง P/BV ที่ 0.90 เท่า ถูกมาก ๆ …
*… วันนี้ MAKRO หุ้น PO เริ่มเข้าเทรดกันละ 43.50 บาท ส่วนวานนี้ราคาปิด 44.75 บาท บวกไป 0.75 บาท แต่มูลค่าการซื้อขายไม่มากนัก เพียง 284.5 ล้านบาท ราคาวิ่งไม่แรงมาก ส่วนหุ้นที่นำมาขายเหลือ 140 ล้านหุ้น ทำให้วันนี้คาดการณ์ยากมากว่าราคาเปิดจะออกมาอย่างไร แต่เชื่อแน่ว่าจะมีแรงขายทำกำไรกันออกมาทั้งจากนักลงทุนที่ได้หุ้น และอีกส่วนอาจจะมาจาก “กองทุน” ที่ยังไม่ได้ขายหุ้น MAKRO ออกมา และกองทุนเหล่านี้มีต้นทุนอยู่บริเวณ 35.00-38.00 บาท ราคาจึงอาจผันผวนได้ แต่มีมุมมองอีกว่า จากฟรีโฟลตที่ต่ำมาก (ส่าวนหนึ่งมาจากหุ้นขายให้รายย่อยไม่หมด) ทำให้ราคาหุ้นอาจเหวี่ยงขึ้นได้เช่นกัน